Senekal: Boer vas ná geweld buite hof | Maroela Media
Senekal: Boer vas ná geweld buite hof
Duisende mense het opgeruk na die Senekal-landdroshof.
'n Vrystaatse boer is in hegtenis geneem in verband met die geweld wat gister buite die landdroshof in Senekal uitgebreek het.
Duisende mense het na die hof opgeruk waar die 21-jarige Brendin Horner, 'n plaasbestuurder, se twee vermeende moordenaars in die hof verskyn het. Horner se liggaam is Donderdag op 'n plaas in die Paul Roux-omgewing gevind.
Sekwetje Mahlamba en Sekola Matlaletsa is kort daarna in verband met die moord in hegtenis geneem en het Dinsdag vlugtig in die hof verskyn.
Gemoedere het egter begin oorkook en 'n polisievoertuig buite die hof is onder meer aan die brand gesteek. Die oproer is intussen wyd veroordeel.
Brig. Motantsi Makhele, Vrystaatse polisiewoordvoerder, het gesê 'n senior offisier is ná die oproer aangewys om 'n span te lei om die "uitbarsting van geweld" te ondersoek en diegene daarvoor verantwoordelik aan die pen te laat ry.
"Die span het die werk voortgesit om diegene verantwoordelik vir sulke oproerige gedrag te identifiseer en dit het gelei tot die inhegtenisneming van 'n 52-jarige man wat 'n boer in Marquard is, maar in Senekal woon," het Makhele gesê.
Die boer word van opsetlike saakbeskadiging en openbare geweld beskuldig. Hy verskyn volgens Makhele binnekort in die Senekal-landdroshof.
Die ondersoek duur voort en nog inhegtenisnemings gaan volgens die polisie binnekort volg.
Lt.genl. Baile Motswenyane, Vrystaatse polisiehoof, het die ondersoekspan vir hul vinnige optrede geloof.
"Ons glo dat voortgesette verhoudings tussen die polisie en boere, asook boeregemeenskappe, gaan help om dié saak op te los en te verseker dat geregtigheid geskied," het Motswenyane gesê.
Noord-Kaapse hoteleienaar vermoor
Kabinet takel ekonomiese herstel en korrupsie
Hoeveel EFF lede het julle gearesteer julle ANC kommuniste gaan ons boere nie bang maak nie nog minder cele met sy groot bek
Hoekom…………….wat het die Polisie gedoen gedurende die Coligny verhoor waar swart mense die hele dorp aan die brand gesteek het, was daar enigsins enige arrestasies gemaak? Ek is rooiwarm kwaad nou…
Jy moet ingeteken wees om te stem630Jy moet ingeteken wees om te stem
Ek wonder wanneer gaan enige van die EFF se lede op dieselfde klagte in hegtenis geneem word…
In ieder geval, ek weet nie eintlik waarom die boere daar saamgetrek het nie. Dit gaan geen effek hê op die uitslag van die hofsaak, of op plaasmoorde in die algemeen nie. Wanneer die saak voortgaan, moet hulle dalk almal wegbly, dan daag die EFF se "grondmagte" verniet daar op, en dan laat dit hulle boonop lyk asof hulle moordenaars ondersteun…
Jy moet ingeteken wees om te stem12-33Jy moet ingeteken wees om te stem
ANC grap, kyk op video wie het voertuig aan die brand gesteek. Narre. Wat van polisie se lede wat n skokgrenaat gegooi het tussen mense wat op pad na hul motors was na alles? Dan jaag die narre nog weg in n kasper. Lagwekkend
Wens julle tree so vinnig op met plaasmoorde, maar nee julle is mos te sleg! Die enigste geregtigheid is om daai moordenaars te laat sit.